cyanic-selkie/wikianc huggingface dataset:
รายชื่อผลงานของเขมนิจ จามิกรณ์
ผลงานด้านสังคม
ปี 2561 พลเรือตรีเชษฐา ใจเปี่ยม โฆษกกองทัพเรือ เปิดเผยว่า พล.ร.อ.นริส ประทุมสุวรรณ ผู้บัญชาการทหารเรือ (ผบ.ทร.) ได้ลงนามในคำสั่งกองทัพเรือ (เฉพาะ) ที่ 561/2561 ลงวันที่ 12 ก.ค. 2561 เรื่องแต่งตั้ง โฆษกพิเศษกองทัพเรือกองทัพเรือ แต่งตั้ง นางสาวเขมนิจ จามิกรณ์ เป็นโฆษกพิเศษกองทัพเรือ มีหน้าที่ประชาสัมพันธ์ข่าวสารตามที่กองทัพเรือมอบหมาย และร่วมกิจกรรมต่าง ๆ ซึ่งเป็นการอาสาช่วยงานโดยไม่ได้รับค่าตอบแทน มีหน้าที่ความรับผิดชอบคือ 1. ประชาสัมพันธ์ข้อมูลข่าวสารกองทัพเรือ ตามที่คณะโฆษกกองทัพเรือมอบหมาย 2. ร่วมเป็นพิธีกร และร่วมกิจกรรมต่างๆ ของกองทัพเรือ ตามที่คณะโฆษกกองทัพเรือมอบหมาย 3. ให้ข้อมูลและคำแนะนำที่เป็นประโยชน์ต่อการปฏิบัติการข่าวสารกองทัพเรือ 4. ปฏิบัติหน้าที่อื่นๆ ตามที่คณะโฆษกกองทัพเรือมอบหมาย
เนื่องจาก น.ส.เขมนิจ ได้เข้าศึกษาในหลักสูตรพัฒนาสัมพันธ์ระดับผู้บริหาร กองทัพเรือ รุ่นที่ 15 (พสบ.ทร.15) ด้วย
ปี 2562 เริ่มต้นปี โดยเขมนิจได้มีรายชื่อติด "Nominee for The 100 Most Beautiful Faces of 2018"
และจากนั้น ได้เป็นตัวแทนของไทย ประชาสัมพันธ์การเป็นประธานอาเซียนของไทย ร่วมถึง เป็น Brand Ambassador หนังสือเดินทางไทย ในการประกาศอย่างเป็นทางการ ในวันที่ 2 กุมภาพันธ์ 2562 ที่งานกงสุลแฟร์ 20 ปี กรมการกงสุล เรียกว่า ยังคงทำงานอย่างเต็มที่ เต็มแรง และเต็มใจ ทั้งในภาครัฐ และ ภาคเอกชน ในประเทศไทย อย่างต่อเนื่อง
แถมยังถูกรัฐบาลประเทศไต้หวัน เชิญร่วมโปรโมทการท่องเที่ยวของ "ไต้หวัน" เป็นนางเอกไทยคนแรกที่ได้เดินทางมาถ่ายทำ และเยี่ยมเยือนการท่องเที่ยวจากประเทศใต้หวันแบบอันซีนสุดๆจากรัฐบาลไต้หวัน งานนี้ได้ทั้งตะลุยอุตสาหกรรมคอสเมติค แหล่งธรรมชาติอันสวยงาม และยังมีโอกาสได้เข้าเรียนเชิดหุ่นมือ ปู้ไต้ชี วัฒนธรรมดั่งเดิมอันเก่าแก่ของไต้หวัน รวมไปถึงเรียนรู้ตำนานชาไข่มุกสุดโด่งดังอีกด้วย
ในฐานะที่ได้เติบโตมาจาก Thai Supermodel Contest และ Model Of The Word
ในวันที่ 16 และ 17 กุมภาพันธ์ 2562 ได้ร่วมบินไปเดินแบบ ที่งาน Londonfashionweek2019 ไกลถึงประเทศ ประเทศอังกฤษ
และต่อมา วันที่ 20 - 23 เมษายน 2562 เดินแบบให้กับห้องเสื้อ POEM BKK งานแฟชั่นโชว์ XI'AN  Fashion week 2019 ที่เมือง Xi'an (ซีอาน)  สาธารณรัฐประชาชนจีน
วันที่ 26 พฤษภาคม 2562 ในงาน Vientiane WOW Fashion Week 2019 ณ โรงแรมดอนจันพาเลซ ที่เมืองเวียงจันทน์ สปป.ลาว เดินแบบให้ห้องเสื้อแบรนด์ KANAPOT
วันที่ 29 มิถุนายน 2562 งาน FASHION WEEK DUBAI 2019 ณ มหานครดูไบ สหรัฐอาหรับเอมิเรตส์ เดินแบบให้กับ 3 ดีไซเนอร์แบรนด์ไทยถึง 3 แบรนด์ Finale  Weddingstudio, Hilltribehouse, Srikhum แต่หลังจากนั้นในวันงาน  ถูกดีไซเนอร์อิตาลี ขอให้ร่วมเดินแบบให้กับแบรนด์ Stefan Djokovich Couture
วันที่ 23 กันยายน 2562 งาน International Fashion Week Milan 2019 เมืองมิลาน ประเทศอิตาลี เดินแบบให้กับแบรนด์ SRIKHAM
ปี 2563 18 มการาคม 2563 เดินแฟชั่นโชว์ ในงานเทศกาล “Thai Fastival 2020” ที่อาบูดาบี สหรัฐอาหรับเอมิเรตส์ จาก แบรนด์ KANAPOT และ 20 มการคม 2563 งาน L’Officiel Fashion Destination Paris 2020 ณ กรุงปารีส ของแบรนด์"L'Astelle"
23 มกราคม 2563 ไอคอนสยาม ร่วมกับ กระทรวงวัฒนธรรม กรมส่งเสริมวัฒนธรรม สมาคมอุปรากรจีน และ China Cultural Center พร้อมด้วย บัตรเครดิตซิตี้ และสายการบินแอร์เอเชีย จัดมหาปรากฏการณ์เฉลิมฉลองเทศกาลตรุษจีน “THE ICONSIAM ETERNAL PROSPERITY CHINESE NEW YEAR 2020” ในการเปิดงานตรุษจีน “ตีกลองเบิกฟ้าปีหนูทอง” เริ่มต้นความพิเศษด้วยการตีกลองมหามงคล ซึ่งถือเป็นการแสดงเปิดงานเฉลิมฉลองของคนจีน ตามความเชื่อว่า เสียงของกลอง มีพลังขับไล่สิ่งชั่วร้าย และอุปสรรคต่างๆ ออกไป พร้อมด้วยเสียงประทัดรับ คณะสิงโตตีกลองรับ แล้วเหล่าสิงโต มังกร เริ่มดำเนินการแสดงบนเวทีเปิดงานตรุษจีนอย่างเป็นทางการ โดยไฮไลท์การแสดงเปิดงานครั้งนี้ ไอคอนสยาม ได้นำหนึ่งในไอคอนที่เป็นที่สุดจากสาธารณรัฐประชาชนจีน คณะกายกรรมแห่งชาติสาธารณรัฐประชาชนจีน (ปักกิ่ง) ซึ่งได้รับรางวัลชนะเลิศเหรียญทองจากการแข่งขันในประเทศและระดับนานานาชาติมาแล้วนับไม่ถ้วนมาแสดงให้ชมริมฝั่งแม่น้ำเจ้าพระยาอย่างยิ่งใหญ่ นอกจากนี้ยังได้นำสัตว์มงคลที่ได้รับการรับรองจากระดับนานาชาติ โดยมี แพนเค้ก-เขมนิจ จามิกรณ์ นักแสดงสาวชื่อดัง แปลงโฉมเป็นนางฟ้าลั่นกลอง ควงคู่ พญาราชสีห์ 4 มณฑล และพญามังกรคู่ มาประทานพรให้ทุกคนมีความสุขความเจริญกันถ้วนหน้า
เดอะ เมทริกซ์ รีโหลดเดด สงครามมนุษย์เหนือโลก
เดอะ เมทริกซ์ รีโหลดเดด สงครามมนุษย์เหนือโลก (The Matrix Reloaded) เป็นภาพยนตร์อเมริกันแนวโลดโผนและนิยายวิทยาศาสตร์ ฉายเมื่อปี ค.ศ. 2003 เขียนบทและกำกับโดย พี่น้องวาชอวสกี เป็นภาพยนตร์ภาคต่อของ เดอะ เมทริกซ์ เพาะพันธุ์มนุษย์เหนือโลก 2199 (1999) และเป็นภาพยนตร์เรื่องที่สองในภาพยนตร์ชุด เดอะ เมทริกซ์
ภาพยนตร์ฉายรอบปฐมทัศน์เมื่อวันที่ 7 พฤษภาคม ค.ศ. 2003 ที่ เวสต์วูด, ลอสแอนเจลิส, แคลิฟอร์เนีย และฉายทั่วโลกเมื่อวันที่ 15 พฤษภาคม ค.ศ. 2003 จัดจำหน่ายโดย วอร์เนอร์บราเธอส์พิกเชอส์ ภาพยนตร์ยังได้ฉายในเทศกาลภาพยนตร์กานประจำปี ค.ศ. 2003 วิดีโอเกม เอนเทอร์เดอะเมทริกซ์ และภาพยนตร์รวมภาพยนตร์สั้น ดิ แอนิแมทริคซ์ เจาะจินตนาการทะลุโลก สนับสนุนและขยายเรื่องราวของภาพยนตร์
ภาพยนตร์ได้รับการตอบรับที่ดีจากนักวิจารณ์และทำเงินมากกกว่า 739 ล้านดอลลาร์สหรัฐทั่วโลก กลายเป็นภาพยนตร์เรต R ที่ทำเงินสูงสุดในเวลานั้น โดยทำเงินแซง คนเหล็ก 2029 ภาค 2 จนกระทั่ง เดดพูล​ ทำเงินแซงในปี ค.ศ. 2016 ภาพยนตร์ภาคต่อ เดอะ เมทริกซ์ เรฟโวลูชั่นส์ ปฏิวัติมนุษย์เหนือโลก ฉายในเดือนพฤศจิกายน ค.ศ. 2003
โครงเรื่อง
หกเดือนภายหลังจากเหตุการณ์ในเดอะเมทริกซ์ มอร์เฟียสได้รับข้อความจากกัปตันไนโรบีแห่งยานโลกอสให้ประชุมฉุกเฉินยานทุกลำของไซออน ไซออนได้ยืนยันการส่งสัญญาณครั้งสุดท้ายของยานโอซิริสว่าพวกเซนติเนลกำลังขุดอุโมงค์มาทางไซออนและจะมาถึงภายใน 72 ชั่วโมง ผู้บังคับการล็อคสั่งให้ยานทุกลำกลับไปที่ไซออนเพื่อรับการโจมตี แต่มอร์เฟียสขอให้ยานลำหนึ่งอยู่ต่อเพื่อติดต่อกับออราเคิล ในขณะที่คาดูเซียสได้รับข้อความจากออราเคิล ลูกเรือคนหนึ่ง เบน เผชิญหน้ากับสมิท ซึ่งเผยว่าการเจอกันครั้งที่แล้วของเขากับนีโอได้ตัดการเชื่อมต่อของเขากับเมทริกซ์และทำให้เขากลายเป็นโปรแกรมอันตรายและยึดครองร่างของเบน จากนั้นสมิทจึงใช้โทรศัพท์ออกจากเมทริกซ์และเข้าควบคุมร่างจริงของเบน
ที่ไซออนมอร์เฟียสประกาศข่าวการรุกคืบของเครื่องจักรกับชาวเมือง ในเมทริกซ์นีโอพบกับบอดี้การ์ดของออราเคิล เซอเรฟ ซึ่งนำทางเขาไปพบกับเธอ หลังจากตระหนักว่าออราเคิลคือส่วนหนึ่งของเมทริกซ์ นีโอถามว่าเขาจะไว้ใจเธอได้อย่างไร เธอตอบว่านี่เป็นการตัดสินใจของเขา ออราเคิลแนะนำนีโอไปยังเดอะซอร์ซ (The Source) ของเมทริกซ์โดยขอความช่วยเหลือจากคีย์เมคเกอร์ (Keymaker) ในขณะที่ออราเคิลกลับไปสมิทก็โผล่มาบอกกับนีโอว่าหลังจากที่พ่ายแพ้ไปเขาปฏิเสธที่จะถูกลบและตอนนี้ได้กลายเป็นโปรแกรมอันตราย เขาแสดงความสามารถในการโคลนตัวเองโดยใช้ผู้คนในเมทริกซ์คนอื่นๆรวมถึงพวกสายลับด้วยกัน เขาพยายามจะดูดกลืนนีโอแต่พลาดท่าและเกิดการต่อสู้กันระหว่างนีโอกับพวกโคลนของสมิท นีโอสามารถป้องกันตัวเองได้แต่ถูกบังคับให้ต้องล่าถอยจากจำนวนโคลนที่เพิ่มมากขึ้นเรื่อยๆ
นีโอ มอร์เฟียส และทรินิตี้ ไปหาเมโรวินเจี้ยน ซึ่งกำลังคุมขังคีย์เมคเกอร์ไว้ เมโรวินเจี้ยนโปรแกรมอันตรายที่มีเป้าหมายของตนเองอยู่ปฏิเสธที่จะปล่อยตัว ภรรยาของเขาเพอร์เซโฟนที่หาทางแก้แค้นสามีที่นอกใจได้นำทางทั้งสามไปหาคีย์เมคเกอร์ จากนั้นมอร์เฟียส ทรินิตี้ และคีย์เมคเกอร์หนีไปได้ในขณะที่นีโอยันลูกสมุนของเมโรวินเจี้ยนไว้ มอร์เฟียสกับทรินิตี้พยายามหลบหนีไปกับคีย์เมคเกอร์ที่กำลังถูกไล่ล่าโดยสายลับหลายคนรวมทั้งหัวหน้าลูกสมุนของเมโนวินเจี้ยน เดอะทวิน หลังจากไล่ล่าอยู่นานทรินิตี้หลบหนีไปได้ มอร์เฟียสเอาชนะเดอะทวิน และนีโอช่วยมอร์เฟียสกับคีย์เมคเกอร์จากสายลับจอห์นสัน
ลูกเรือของเนบูคาเนซซา วิจิแลนซ์ และโลกอสช่วยนีโอกับคีย์เมคเกอร์ไปหา The Source โดยลูกเรือของโลกอสต้องทำลายโรงไฟฟ้าและลูกเรือของวิจิแลนซ์ต้อบปลดระบบไฟฟ้าสำรองเพื่อป้องกันระบบเตือนภัยไม่ให้ทำงานเพื่อที่จะให้นีโอเปิดประตูไปหา the Source ได้ นีโอซึ่งเคยมองเห็นนิมิตที่ทรินิตี้ตายจึงขอให้เธออยู่บนยานเนบูคาเนซซา
โลกอสทำสำเร็จในขณะที่วิจิแลนซ์ถูกทำลายโดยเซนติเนลได้ฆ่าทุกคนบนยานหมด ทรินิตี้จึงทำหน้าที่แทนวิจิแลนซ์เพื่อทำภารกิจให้สำเร็จ อย่างไรก็ตามสายลับจอห์นสันขวางเธอไว้จึงเกิดการต่อสู้กัน ในขณะที่มอส์เฟียส นีโอ และคีย์เมคเกอร์พยายามไปให้ถึง The Source พวกสมิทก็ดักโจมตี คีย์เมคเกอร์ปลดล็อคประตูไปหา The Source แต่พวกสมิทยิงเขาจนตายในขณะที่กำลังปิดประตู
นีโอพบกับโปรแกรมที่เรียกว่าดิอาร์คิเทค (The Architect) ผู้สร้างเดอะเมทริกซ์ The Architect อธิบายว่าตัวนีโอก็คือโปรแกรมและเป็นส่วนหนึ่งของเมทริกซ์ ซึ่งตอนนี้เป็นเวอร์ชันที่หก นีโอถูกกำหนดให้หยุดยั้งการล่มของระบบซึ่งเกิดขึ้นอีกครั้งเนื่องจากแนวคิดเรื่องทางเลือกของมนุษย์ในนั้น เช่นเดียวกับห้าครั้งที่ผ่านมานีโอมีตัวเลือกว่าจะกลับไปยัง The Source เพื่อรีบูตเดอะเมทริกซ์และเลือกผู้รอดชีวิตเพื่อสร้างไซออนอีกครั้งเช่นเดียวกับที่คนก่อนๆทำ หรือว่าทำให้เดอะเมทริกซ์ล่มและฆ่าทุกๆคนที่เชื่อมต่ออยู่ ซึ่งหมายถึงการสูญพันธ์ุของมนุษยชาติเมื่อไซออนถูกทำลาย นีโอรับรู้ถึงสถานการณ์ของทรินิตี้จึงเลือกที่จะช่วยทรินิตี้แทนที่จะกลับไปยัง The Source
ทรินิตี้ถูกยิงในขณะที่เธอและสายลับทอมสันตกลงมาจากตึก ก่อนที่เธอจะกระแทกพื้นนีโอก็จับตัวเธอไว้ได้ จากนั้นเขาก็เอากระสุนออกมาและบีบหัวใจช่วยชีวิตเธอ พวกเขากลับไปยังโลกจริงที่ซึ่งเซนติเนลโจมตีอยู่ เนบูคาร์เนซซาถูกทำลายแต่ลูกเรือหนีออกมาได้ทัน นีโอแสดงพลังในการหยุดพวกเครื่องจักรด้วยพลังความคิดแต่แล้วก็หมดสติหลังจากนั้น ลูกเรือถูกรับขึ้นไปยังยานอีกลำหนึ่ง เดอะแฮมเมอร์ กัปตันโรแลนด์เผยว่ายานลำอื่นถูกทำลายไปเนื่องจากมีใครบางคนไปเปิด EMP เร็วเกินไป และพวกเขาพบผู้รอดชีวิตเพียงคนเดียว นั่นคือเบนที่ถูกสมิทเข้าควบคุมร่างอยู่
กรมพลศึกษา
กรมพลศึกษา (Department of Physical Education) เป็นส่วนราชการระดับกรม สังกัดกระทรวงการท่องเที่ยวและกีฬา จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม พ.ศ. 2545 เป็นการโอนภารกิจบางส่วนมาจากกระทรวงศึกษาธิการ มีหน้าที่เกี่ยวกับการพัฒนาคุณภาพชีวิตเยาวชนและประชาชนด้วยการส่งเสริมและพัฒนาการกีฬา นันทนาการ การออกกำลังกาย เล่นกีฬา สร้างความเข้มแข็งให้แก่ชุมชน การส่งเสริมให้นักเรียน นักศึกษา เยาวชน และประชาชน มีคุณภาพคู่คุณธรรมห่างไกลอบายมุขและสิ่งเสพติดให้โทษ โดยการใช้กีฬา นันทนาการ และวิทยาศาสตร์การกีฬาเป็นเครื่องมือในการพัฒนาคน สังคม และประเทศชาติ
ยุคก่อตั้งกรมพลศึกษา
กรมพลศึกษา ก่อตั้งขึ้นเมื่อปี พ.ศ. 2477 ในชื่อ กรมพลศึกษา เป็นส่วนราชการระดับกรม สังกัดกระทรวงศึกษาธิการ มีหน้าที่หลักในการผลิตบุคลากรทางการศึกษาด้านพลศึกษา กิจการลูกเสือ และกิจการสารวัตรนักเรียน โดยมีหน่วยงานหลักในการดำเนินการ คือ วิทยาลัยพลศึกษา
ในปี พ.ศ. 2485 กรมพลศึกษา ได้แบ่งส่วนราชการ 6 กอง คือ สำนักงานเลขานุการกรม กองกายบริหาร กองกีฬา กองกรีฑาสถานแห่งชาติ กองการลูกเสือ และกองอนุสภากาชาด และมีการปรับปรุงโครงสร้างเรื่อยมา กระทั่งในปี พ.ศ. 2536 ได้มีการปรับปรุงโครงสร้างกรมพลศึกษาอีกครั้ง โดยกำหนดภารกิจให้กรมพลศึกษา มีหน้าที่เกี่ยวกับการส่งเสริมและพัฒนาการพลศึกษา สุขภาพ นันทนาการ การกีฬา วิทยาศาสตร์การกีฬา วิทยาศาสตร์สุขภาพ ลูกเสือ ยุวกาชาด และสารวัตรนักเรียนและนักศึกษา ตลอดจนการจัดการศึกษาด้านพลศึกษา สุขศึกษา นันทนาการ วิทยาศาสตร์การกีฬา วิทยาศาสตร์ทางจิตและประสาท และวิทยาศาสตร์สุขภาพ
ยุคสำนักงานพัฒนาการกีฬาและนันทนาการ
ในปี พ.ศ. 2545 ได้มีการปรับปรุงโครงสร้างกระทรวง ทบวง กรม และถ่ายโอนภารกิจของกรมพลศึกษา แยกออกไปสังกัดกับหน่วยงานต่างๆ เช่น งานสารวัตรนักเรียน ไปขึ้นกับสำนักพัฒนานักเรียนนักศึกษาและกิจการพิเศษ งานลูกเสือ ไปขึ้นกับสำนักกิจการลูกเสือ ยุวกาชาด และกิจการนักเรียน สำนักงานปลัดกระทรวงศึกษาธิการ ส่วนกิจการด้านการผลิตบุคลากรทางการศึกษา ไปขึ้นกับสถาบันการพลศึกษา และภารกิจด้านการส่งเสริมและพัฒนาการพลศึกษา สุขภาพ นันทนาการ เป็นสำนักงานพัฒนาการกีฬาและนันทนาการ (Office of Sport and Recretion Development) กระทรวงการท่องเที่ยวและกีฬา
ยุคกรมพลศึกษา พ.ศ. 2553
คณะรัฐมนตรีได้มีมติเมื่อวันที่ 16 กุมภาพันธ์ พ.ศ. 2553 ให้เปลี่ยนชื่อสำนักงานพัฒนาการกีฬาและนันทนาการ กลับไปเป็น กรมพลศึกษาเช่นเดิม ทั้งนี้มีผลตั้งแต่วันที่พระราชกฤษฎีกาเปลี่ยนชื่อสำนักงานพัฒนาการกีฬาและนันทนาการ เป็นกรมพลศึกษา พ.ศ. 2553 มีผลบังคับใช้ คือ 27 สิงหาคม พ.ศ. 2553
กีฬาสกีลีลาในโอลิมปิกเยาวชนฤดูหนาว 2020 – ประเภทบุคคลชาย ฮาล์ฟไปป์
กีฬาสกีลีลาในโอลิมปิกเยาวชนฤดูหนาว 2020 ประเภทบุคคลชาย ฮาล์ฟไปป์ เป็นการแข่งขันกีฬาสกีลีลาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 21 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสกีลีลาครั้งนี้มีนักกีฬาเข้าร่วมแข่งขัน 13 คน จาก 7 ประเทศ
ผู้ที่ได้รับรางวัลชนะเลิศเหรียญทองคือ Andrew Longino นักกีฬาจากประเทศแคนาดา
การเพาะเลี้ยงเนื้อเยื่อพืช
การเพาะเลี้ยงเนื้อเยื่อพืชเป็นกลุ่มของเทคนิคที่ใช้เพาะเลี้ยงเซลล์หรือต้นพืชภายใต้สภาวะปลอดเชื้อบนอาหารสังเคราะห์ที่ทราบองค์ประกอบที่แน่นอน เทคนิคการเพาะเลี้ยงเนื้อเยื่อเป็นที่นิยมใช้อย่างกว้างขวาง โดยอาศัยคุณสมบัติโททิโพเทนซี totipotencyของเซลล์พืช คือเซลล์ใดเซลล์หนึ่งของพืชมีความสามารถที่จะพัฒนาไปเป็นเนื้อเยื่อ อวัยวะและต้นที่สมบูรณ์ได้
เทคนิคการเพาะเลี้ยงเนื้อเยื่อพืช
การเพาะเลี้ยงเนื้อเยื่อพืชถูกกล่าวถึงครั้งแรกโดย Gottlieb Haberlandt นักพันธุศาสตร์ชาวออสเตรีย ในปี ค.ศ. 1902 เทคนิคดังกล่าวถูกพัฒนามาตลอดช่วงต้นศตวรรษที่ 19 โดยเริ่มจากการเพาะเลี้ยงบางส่วนของพืช เช่น เอมบริโอ และเนื้อเยื่อเจริญบริเวณปลายยอดและปลายราก ขณะที่การเพาะเลี้ยงเนื้อเยื่อพืชอย่างแท้จริงเกิดขึ้นในปี ค.ศ. 1934 โดย Roger J. Gautheret สามารถเพาะต้น Sycamore บนอาหารสังเคราะห์สูตร Knop's solution แข็งที่เติมน้ำตาลและวุ้นที่ได้จากสาหร่าย อย่างไรก็ตามในช่วงแรกของการพัฒนากลับพบปัญหาในการทำให้เนื้อเยื่อพืชมีการพัฒนาเป็นยอด ราก หรือลำต้นตามต้องการ จึงเริ่มนำสารควบคุมการเจริญเติบโตพืชมาใช้โดยตอนแรกมีการใช้น้ำมะพร้าวมาผสมกับอาหารสังเคราะห์ ต่อมาจึงเริ่มปรับใช้สารสังเคราะห์ในการชักนำให้เนื้อเยื่อพืชมีการเจริญและพัฒนาเป็นต้นอย่างสมบูรณ์ หลังจากที่มีการปรับใช้สารควบคุมการเจริญเติบโตพืชมาใช้ ก็มีการปรับปรุงอาหารสังเคราะห์ โดยการศึกษาคุณสมบัติของธาตุอาหารพืชหลายๆชนิด สูตรที่เป็นที่นิยมกันได้แก่ Murashige and Skoog (MSO)
ในการเพาะเลี้ยงเนื้อเยื่อพืชนั้นต้องทำภายใต้สภาพปลอดเชื้อ โดยทำงานในตู้ปลอดเชื้อที่มีการกรองผ่านแผ่นกรองเฮป้า เพื่อป้องกันไม่ให้เกิดการปนเปื้อนจากเชื้อจุลินทรีย์ที่มีอยู่ในอากาศไปเจริญเติบโตบนอาหารเพาะเลี้ยง เนื้อเยื่อจะมีการเจริญเติบโตบนอาหารสังเคราะห์ในภาชนะปิด ภายในห้องที่มีการควบคุมอุณหภูมิและแสง อาหารเพาะเลี้ยงอาจมีการเติมสารควบคุมการเจริญเติบโตพืชและวิตามินบางชนิด
ฟาโรห์สเมนเดส
เฮดจ์เคเปอร์เร เซเตเพนเร สเมนเดส เป็นฟาโรห์ผู้ทรงสถาปนาราชวงศ์ที่ยี่สิบเอ็ดแห่งอียิปต์ และทรงขึ้นครองราชย์ต่อฟาโรห์รามเสสที่ 11 ในอียิปต์ล่าง พระองค์มีพระนามเดิมว่า เนสบาเนบดเจด แต่การแปลภาษาเป็นภาษากรีกนั้นเรียกว่า สเมนเดส โดยนักเขียนยุคคลาสสิกคือ โจเซฟัส และ เซกตุส แอฟริกานุส ซึ่งต้นกำเนิดของพระองค์นั้นยังคงเป็นปริศนาอยู่ และมีการสันนิษฐานว่าพระองค์นั้นเคยเป็นผู้ทรงอำนาจในอาณาเขตของอียิปต์ล่างในช่วงการปกครองของฟาโรห์รามเสสที่ 11 และมีศูนย์กลางอำนาจนั้นอยู่ที่เมืองทานิส
ครอบครัว
พระองค์อาจจะเป็นบุตรชายของสตรีชาวอียิปต์นามว่า เฮเร ซึ่งมารดาของพระองค์นั้นเป็นหัวหน้าเหล่านงสนมแห่งอามุน - รา และอาจจะเป็นถึงภริยาของนักบวชชั้นสูงแห่งอามุน ถ้าสตรีชาวอียิปต์นามว่า เฮเร เป็นมารดาของฟาโรห์สเมนเดส พระองค์ก็จะเป็นพระเชษฐาหรือพระอนุชาของ นอดจ์เมต และเป็นพระเชษฐภาดาของเฮริฮอร์และพิอังค์
พระองค์ทรงอภิเษกสมรสกับพระนางเทนต์อามุน บี ซึ่งอาจจะเป็นพระราชธิดาในฟาโรห์รามเสสที่ 11 และอาจจะเป็นพระราชบิดาและพระราชมารดาของฟาโรห์อเมเนมนิซู ผู้ขึ้นครองราชย์ต่อจากพระองค์
การครองราชย์
พระองค์มีอำนาจเพียงเล็กน้อยในอาณาเขตของอียิปต์บน โดยมีการค้นพบจารึกหินหนึ่งชิ้นที่พบอยู่ในเหมืองที่เมือง เอด-ดิบาดิยา ซึ่งอยู่ตรงข้ามกับมาเมืองเกเบลิน ทางฝั่งขวาของแม่น้ำไนล์ รวมถึงจารึกบนกำแพงล้อมรอบวิหารในเมืองคาร์นัก ที่สร้างขึ้นในรัชสมัยของฟาโรห์ทุตโมสที่ 3
โดยจารึกหินที่ถูกค้นพบในเหมืองนั้น บันทึกไว้ว่า "ขณะที่พระองค์ทรงพำนักอยู่ ณ เมืองเมมฟิส ได้ทราบถึงเกิดน้ำท่วมอันรุนแรงที่วิหารแห่งลักซอร์ จึงสั่งให้ซ่อมแซม (ด้วยเหตุนี้จึงเกิดเหมืองแห่งนี้) และการซ่อมแซมวิหาแห่งลักซอร์มีผลอันสำเร็จ"
พระองค์ถูกระบุว่าทรงครองราชย์เป็นเวลา 26 ปี โดยมาเนโธ และการสิ้นพระชนม์ของพระองค์ใน 1052 ปีก่อนคริสตกาล โดยฟาโรห์เนเฟอร์คาเร อเมเนมนิซูทรงขึ้นครองราชย์ต่อจากพระองค์ ซึ่งอาจจะเป็นพระราชโอรสของพระองค์
แจ็ก โรบินสัน
แจ็ก โรบินสัน  เกิดเมื่อวันที่ 1 กันยายน ค.ศ. 1993 เป็นนักฟุตบอล​ชาวอังกฤษ ตำแหน่งกองหลัง​ปัจจุบันเล่นให้กับ เชฟฟีลด์ ยูไนเต็ด​ ในระดับอีเอฟแอลแชมเปียนชิป​
โรบินสันเป็นผู้เล่นคนที่สองที่อายุน้อยที่สุดในการลงเล่นให้กับลิเวอร์พูล โดยมีอายุในตอนนั้นคือ 16 ปีกับ 250 วัน โรบินสันเล่นให้กับ ฟุตบอลทีมชาติอังกฤษ ในชุด 21 ปี ในช่วงปัจจุบัน
แหล่งข้อมูลอื่น
1993
เซอร์ไวเวอร์ ซีรีส์
เซอร์ไวเวอร์ ซีรีส์ (Survivor Series) เป็นศึกใหญ่ของ WWE ประจำเดือนพฤศจิกายน กำเนิดขึ้นเป็นรายการ เพย์-เพอร์-วิว รายการที่ 4 ของ WWE โดยจัดขึ้นครั้งแรก ในปี ค.ศ. 1987 จึงถูกเรียกให้เป็น 1 ใน Big Four ของ WWE ซึ่ง Big Four นั้นประกอบไปด้วย รอยัลรัมเบิล, เรสเซิลมาเนีย, ซัมเมอร์สแลม และ เซอร์ไวเวอร์ ซีรีส์
ประวัติ
เซอร์ไวเวอร์ ซีรีส์ ถูกจัดขึ้นเป็นครั้งแรกเมื่อวันที่ 26 พฤศจิกายน ค.ศ. 1987 ที่ ริชฟิลด์ รัฐโอไฮโอ
ตำบลหนองบุนนาก
ตำบลหนองบุนนาก เป็นตำบลหนึ่งในอำเภอหนองบุญมาก จังหวัดนครราชสีมา ทั้งพื้นที่ของตำบลบริหารโดย องค์การบริหารส่วนตำบลหนองบุนนาก
ประวัติ
บริเวณตำบลหนองบุนนากในสมัยก่อน มีต้นไม้ชนิดหนึ่งชื่อ ต้นบุนนาก เกิดอยู่บริเวณหนองน้ำขนาดใหญ่ ต่อมาจึงเรียกว่าหนองบุนนาก เมื่อก่อนขึ้นอยู่ในเขตการปกครองของตำบลสารภี อำเภอโชคชัย และต่อมาได้แยกเขตการปกครองเป็นกิ่งอำเภอหนองบุนนาก ต่อมาได้ยกฐานะเป็นอำเภอหนองบุนนาก และเปลี่ยนชื่อเป็นอำเภอหนองบุญมาก โดยมีนายสว่าง เป็นกำนันประจำตำบลคนแรก ต่อมาได้แยกการเขตการปกครองเป็นตำบลหนองบุนนาก มีนายทองขาว ประสาทไทย เป็นกำนันประจำตำบลหนองบุนนากคนแรก เดิมมีหมู่บ้านจำนวน 9 หมู่ ต่อมาได้แยกหมู่บ้านเพื่อเป็นการสะดวกต่อการปกครอง ปัจจุบันมีหมู่บ้านทั้งหมด 17 หมู่
หมู่บ้าน
ตำบลหนองบุนนากแบ่งการปกครองออกเป็น 17 หมู่บ้าน คือ
ศาสนสถาน
ประชาชนในตำบลหนองบุนนากส่วนมากจะนับถือศาสนาพุทธ โดยมีศาสนสถาน 10 แห่ง คือ
การสาธารณสุข
ในพื้นที่องค์การบริหารส่วนตำบลหนองบุนนาก มีโรงพยาบาลส่งเสริมสุขภาพตำบล จำนวน 2 แห่ง คือ
การคมนาคม
เมื่อเดินทางโดยรถยนต์ ตำบลหนองบุนนากอยู่ห่างจากตัวจังหวัดนครราชสีมาประมาณ 70 กิโลเมตร และอยู่ห่างกรุงเทพมหานครประมาณ 290 กิโลเมตร
การศึกษา
ในพื้นที่องค์การบริหารส่วนตำบลหนองบุนนาก มีศูนย์พัฒนาเด็กเล็ก จำนวน 3 แห่ง คือ
มีโรงเรียนในพื้นที่ระดับประถมศึกษา (ที่ทำการสอนตั้งแต่อนุบาลถึงประถมศึกษาปีที่ 6) จำนวน 1 โรงเรียน คือ
และโรงเรียนการศึกษาขั้นพื้นฐานจำนวน 3 โรงเรียน คือ
ฟาอีซะห์ อีไล
นูร์ ฟาอีซะห์ มุฮัมมัด อีไล (Noor Faezah Md Elai; เกิด: 16 สิงหาคม พ.ศ. 2525) เป็นนักแสดงและนางแบบชาวมาเลเซีย
ประวัติ
ฟาอีซะห์ มีเชื้อสายปัญจาบและไทย มาจากเมืองกลูโกร์ รัฐปีนัง
เธอเริ่มการเป็นนักแสดงด้วยละครเรื่องแรกคือ จินตาดันเกออาดีลัน (Cinta dan Keadilan; 'ความรักและความยุติธรรม') ออกอากาศทางช่องอัสโตรเรีย (Astro Ria) และแสดงละครเรื่อง ซุตรามายา (Sutera Maya) รับบท มายา โซเฟีย ออกอากาศจากช่องทีวี 3 นอกจากงานละครแล้วเธอยังแสดงภาพยนตร์ด้วย เธอแสดงภาพยนตร์เรื่องแรกในปี พ.ศ. 2550 เรื่อง โอไต (Otai)
ฟาอีซะห์ สมรสกับเฮย์กัล ฮานาฟียะห์ (Heykal Hanafiah) เมื่อปี พ.ศ. 2554 มีบุตรหนึ่งคนชื่อ เดออาโลวา เฮย์รินนา เฮย์กัล (Dealova Heyrinna Heykal)
ออสซิริอันด์
ออสซิริอันด์ (Ossiriand) เป็นชื่อดินแดนในปกรณัมชุด มิดเดิลเอิร์ธ ของ เจ. อาร์. อาร์. โทลคีน ถูกกล่าวอ้างถึงอยู่ใน เดอะลอร์ดออฟเดอะริงส์ ซิลมาริลลิออน และ Unfinished Tales มีชื่อเรียกอื่นๆ ว่า ดินแดนแห่งแม่น้ำทั้งเจ็ด หรือ ลินดอน ตั้งอยู่ทางฟากตะวันตกของเทือกเขาเอเร็ดลูอิน เป็นดินแดนส่วนหนึ่งในแผ่นดินเบเลริอันด์ ซึ่งเป็นที่อยู่อาศัยของพวกเอลฟ์ในยุคที่หนึ่งของอาร์ดา
ลักษณะทางภูมิศาสตร์
ออสซิริอันด์เป็นชื่อเรียกดินแดนที่เป็นส่วนหนึ่งอยู่ในแผ่นดินเบเลริอันด์ มีเทือกเขาเอเร็ดลูอินอยู่ทางตะวันออก และมีแม่น้ำเกลิออนเป็นแนวพรมแดนธรรมชาติทางด้านตะวันตก แคว้นออสซิริอันด์มีแม่น้ำอื่นไหลผ่านอีกหกสาย ตั้งต้นจากเทือกเขาเอเร็ดลูอินผ่านดินแดนออสซิริอันด์ไปลงแม่น้ำเกลิออน ได้แก่
เมื่อรวมกับแม่น้ำเกลิออน เป็นเจ็ดสาย จึงมักเรียกแคว้นออสซิริอันด์อีกชื่อหนึ่งว่า ดินแดนแห่งแม่น้ำทั้งเจ็ด หรือ ดินแดนสัตตนที
แคว้นออสซิริอันด์เป็นผืนป่าอุดมสมบูรณ์ เป็นที่อาศัยของเอลฟ์ชาวเทเลริกลุ่มหนึ่งชื่อว่า ชาวนันดอร์ เอลฟ์กลุ่มนี้หลังจากสงครามครั้งแรกแห่งเบเลริอันด์ ได้รับความเสียหายล้มตายไปมาก จึงพากันหลบซ่อนพรางตัวอยู่ในป่าไม่สู้รบซึ่งหน้า ภายหลังเรียกชื่อว่า ไลเควนดิ หรือกรีนเอลฟ์ (เอลฟ์เขียว) นอกจากนี้ยังมีชื่อเรียกเอลฟ์เหล่านี้อีกชื่อว่า ลินดาร์ (เนื่องจากพวกเขาชอบขับร้องลำนำเพลง) ดินแดนออสซิริอันด์จึงมีชื่อเรียกอีกชื่อหนึ่งตามชื่อชาวลินดาร์ว่า แคว้นลินดอน
ทรีเบียร์ด เอนท์แห่งป่าฟังกอร์น ก็เคยร้องเพลงให้เมอร์รี่และปิ๊ปปิ้นฟัง ใน เดอะลอร์ดออฟเดอะริงส์ ว่า ครั้งหนึ่งเขาเคยเดินเล่นอยู่ในป่า นันทาซาริออน ซึ่งหมายถึงแคว้นออสซิริอันด์นี้เอง
ดินแดนด้านใต้ของออสซิริอันด์แถบแควอดูรันท์ เป็นดินแดนซึ่ง เบเรน และ ลูธิเอน ได้กลับมาใช้ชีวิตอยู่หลังจากฟื้นคืนจากความตาย จึงมีชื่อเรียกว่า 'แผ่นดินของผู้ฟื้นคืนชนม์' ทั้งสองปลูกบ้านอยู่บนเกาะกลางแควอดูรันท์ ชื่อว่าเกาะโทลกาเลน
แคว้นออสซิริอันด์ด้านใต้บางส่วน รอดพ้นจากเหตุวินาศปลายยุคที่หนึ่งเมื่อแผ่นดินเบเลริอันด์จมลงสู่ใต้สมุทร กิลกาลัด เคียร์ดัน และเอลฟ์จำนวนหนึ่งมาตั้งอาณาจักรอยู่ที่นี่ในยุคที่สอง เรียกว่าอาณาจักรลินดอน ภายหลังเมื่อกิลกาลัดสิ้นพระชนม์และอาณาจักรลินดอนล่มสลาย ยังคงเหลือเมืองท่าสำคัญ มิธลอนด์ ซึ่งเอลฟ์ทั้งปวงจะต้องมาเยือนเพื่อออกเดินทางกลับสู่แผ่นดินอมตะ
จุลมงกุฎ
จุลมงกุฎ (Coronet) คือมงกุฎสำหรับผู้มีตำแหน่งรองจากพระมหากษัตริย์ที่มีเครื่องตกแต่งบนวงแหวนโลหะ จุลมงกุฎต่างจากมงกุฎตรงที่ส่วนใหญ่จะไม่มีโค้งเหนือมงกุฎเช่นที่เห็นในมงกุฎเซนต์เอ็ดเวิร์ด คำว่า “Coronet” มาจากภาษาฝรั่งเศสเก่า “Coronete” ที่มาจาก “Co(u)ronne” (Crown) จากคำว่า “Corona” ในภาษาละตินที่แปลว่าพวงหรีด
จุลมงกุฎมิได้หมายความว่าเป็นมงกุฎขนาดเล็กเช่นมงกุฎเพชรพระราชินีนาถวิคตอเรียซึ่งเป็นมงกุฎขนาดจิ๋ว แต่คำว่า “จุลมงกุฎ” เป็นมงกุฎที่แสดงตำแหน่งของผู้เป็นเจ้าของว่ารองจากพระมหากษัตริย์ ตามธรรมเนียมแล้วเช่นในภาษาเยอรมันของคำว่า “Adelskrone” (มงกุฎของขุนนาง) ใช้สำหรับขุนนางและเจ้าชายหรือเจ้าหญิงในตราอาร์ม แทนที่จะเป็นพระมหากษัตริย์ผู้ที่จะใช้คำว่า “มงกุฎ” (Crown) ซึ่งเป็นคำที่ตามปกติจะใช้กับพระมหากษัตริย์ นอกจากจะเป็นมงกุฎเล็กแล้วก็ยังบอกฐานะหรือตำแหน่งของผู้สวมด้วย ฉะนั้นในภาษาเยอรมันจึงมีคำว่า “Rangkrone” (มงกุฎประจำตำแหน่ง) การเรียก “มงกุฎ” หรือ “จุลมงกุฎ” เป็นการบ่งฐานะอย่างเป็นทางการ แต่ในทางปฏิบัติโดยทั่วไปบางครั้งคำว่า “มงกุฎ” ก็จะใช้เรียกรวมๆ ระหว่างทั้ง “มงกุฎ” หรือ “จุลมงกุฎ”
กมลพร สุขมาก
กมลพร สุขมาก เกิดวันที่ 29 กุมภาพันธ์ พ.ศ. 2531 เป็นหนึ่งในสมาชิกวอลเลย์บอลหญิงทีมชาติไทย ซึ่งเธอติดทีมชาติครั้งแรกใน พ.ศ. 2553 และเธอได้รับเลือกมาเล่นในตำแหน่งมือเซตแทน นุศรา ต้อมคำ บ่อยครั้ง โดยเฉพาะอย่างยิ่งในรายการวอลเลย์บอลเวิลด์กรังด์ปรีซ์ ที่ทีมชาติไทยเข้าชิงอันดับ 5 กับวอลเลย์บอลหญิงทีมชาติญี่ปุ่น กมลพร สุขมาก ยังเป็นหนึ่งในนักวอลเลย์บอลที่โค้ชเกียรติพงษ์ รัชตเกรียงไกร เลือกอยู่ในรายชื่อของทีมในการควอลิฟายสู่แข่งขันกีฬาวอลเลย์บอลในโอลิมปิกฤดูร้อน 2012 ปัจจุบัน เธอกำลังศึกษาในระดับปริญญาตรี คณะบริหารธุรกิจ มหาวิทยาลัยรัตนบัณฑิต
วัชระ ตันตรานนท์
นายวัชระ ตันตรานนท์ เป็นกงสุลกิตติมศักดิ์สาธารณรัฐเกาหลีประจำจังหวัดเชียงใหม่ อดีตสมาชิกวุฒิสภา แบบสรรหา เป็นนักธุรกิจด้านอสังหาริมทรัพย์ เจ้าของโรงเรียนพาณิชยการลานนา วิทยาลัยเทคโนโลยีเอเชีย และโรงเรียนวชิรวิทย์ จังหวัดเชียงใหม่ รวมถึงเจ้าของกิจการคุ้มขันโตก จังหวัดเชียงใหม่
ประวัติ
วัชระ ตันตรานนท์ เกิดเมื่อวันที่ 10 มกราคม พ.ศ. 2490 เป็นบุตรของนายนง่วนชุน กับนางชิ้วหงส์ มีพี่น้อง 3 คน คือ นางเพ็ญพร เกียรติไชยากร (สมรสกับ สุรพล เกียรติไชยากร) นางสาวเพ็ญสุข ตันตรานนท์ และนางพูนสุข ลิมปตักมงคล ด้านครอบครัวสมรสกับนางรุจจาภา ตันตรานนท์ มีบุตร 1 คน คือ ดร ณัฐิยา ตันตรานนท์
วัชระ ตันตรานนท์ สำเร็จการศึกษาระดับปริญาตรีศิลปศาสตรบัณฑิต สาขาการบัญชีและการบริหารธุรกิจ จากมหาวิทยาลัยเชียงใหม่ และได้รับปริญญาดุษฎีบัณฑิตกิตติมศักดิ์ จากมหาวิทยาลัยเชียงใหม่ และมหาวิทยาลัยแม่โจ้
การทำงาน
วัชระ ตันตรานนท์ เป็นนักธุรกิจอสังหาริมทรัพย์ในจังหวัดเชียงใหม่ มีกิจการหลายแห่ง เช่น สุเทพพรอพเพอร์ตี้ คุ้มพญารีสอร์ท โรงแรมฟูรามา นอกจากนั้นยังมีกิจการด้านการศึกษา ได้แก่ โรงเรียนพาณิชยการลานนา โรงเรียนเทคโนโลยีเอเชีย และโรงเรียนวชิรวิทย์
ในปี พ.ศ. 2554 เขาได้รับการสรรหาเป็นสมาชิกวุฒิสภา ภาคเอกชน
เดอะเฟซเวียดนาม
เดอะเฟซเวียดนาม (The Face Vietnam; Gương mặt thương hiệu (ซีซัน 1-2) Gương mặt Người mẫu Việt Nam(ซีซัน 3)) เป็นการแข่งขันเรียลริตี้โชว์แบบเวียดนามที่อิงกับประเทศสหรัฐและเป็นหนึ่งในหลายประเทศ ในสหรัฐ และ เดอะเฟซ นานาชาติ ซึ่ง โห่ หง็อก ห่า, ฝั่ม เฮือง และ ลาน เคว ทำหน้าที่เป็นเมนเทอร์ โดยมี หวิญ ถวี ทำหน้าที่เป็นพิธีกรในซีซันแรก โดยได้เริ่มออกอากาศในวันที่ 18 มิถุนายน ค.ศ. 2016 ทางช่อง VTV3
และในซีซันสอง ทางรายการก็ได้ทำการเปิดตัวเมนเทอร์ใหม่ 2 คนคือ ฮหว่าง ถวี่ และ มิญ ตู้ พร้อมกับ ลาน เคว เมนเทอร์จากซีซันแรก และ หืว วี ได้ทำหน้าที่เป็นพิธีกรคนใหม่แทน หวิญ ถวี ซึ่งซีซันสองได้เริ่มออกอากาศในวันที่ 11 มิถุนายน ค.ศ. 2017 ทางช่อง VTV3
นับตั้งแต่ปี 2018 เป็นต้นไป บริษัท Mutilmedia JSC ได้รับสิทธิ์ในการถ่ายทำและเผยแพร่รายการ เดอะเฟซเวียดนาม และได้มีการเปลี่ยนการออกอากาศมาทางสถานีวิทยุโทรทัศน์ วีทีวี9 และ ฮานอย1[En] โดยในซีซันสาม หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซึ่งซีซันสามได้เริ่มออกอากาศวันที่ 30 กันยายน ค.ศ. 2018
กฎพื้นฐานของรายการ คือ ผู้เข้าแข่งขันจะถูกแบ่งออกเป็น 3 ทีม โดย 3 เมนเทอร์ พวกเขาจะได้รับการฝึกฝนทักษะเตรียมความพร้อมสำหรับการแข่งขันในรูปแบบต่างๆ เช่น การเดินแบบ ถ่ายภาพแฟชั่น ถ่ายภาพสำหรับแบรนด์ TVC เพื่อค้นหาผู้เข้าแข่งขันที่จะได้เป็น เดอะเฟซเวียดนาม
ซีซัน
สัญลักษณ์สี
พุดโกเมน
พุดโกเมน เป็นพืชในสกุลสะแล่งหอมไก๋ มีถิ่นกำเนิดในทวีปแอฟริกา นิยมปลูกเป็นไม้ประดับ ชาวพื้นเมืองแอฟริกาใช้พืชชนิดนี้เป็นสมุนไพรลดไข้และระงับปวด ส่วนผลและเมล็ดนำมาทำเป็นสีย้อมและสีผสมอาหาร
สายหลงกั่ง
สายหลงกั่ง เป็นเส้นทางรถไฟฟ้าสายที่ 3 ในนครเซินเจิ้น ประเทศจีน มีสถานีปลายทาง คือ สถานีอี้เถียน และชวงหลง เปิดให้บริการวันที่ 28 ธันวาคม ค.ศ. 2010 มีผู้โดยสาร 433,400 คนต่อวัน
กีฬาสกีลีลาในโอลิมปิกเยาวชนฤดูหนาว 2020 – ประเภทบุคคลหญิง ฮาล์ฟไปป์
กีฬาสกีลีลาในโอลิมปิกเยาวชนฤดูหนาว 2020 ประเภทบุคคลหญิง ฮาล์ฟไปป์ เป็นการแข่งขันกีฬาสกีลีลาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสกีลีลาครั้งนี้มีนักกีฬาเข้าร่วมแข่งขัน 14 คน จาก 8 ประเทศ
ผู้ที่ได้รับรางวัลชนะเลิศเหรียญทองคือ Gu Ailing นักกีฬาจากสาธารณรัฐประชาชนจีน
กันดั้มวิง
โมบิลสูทกันดั้มวิง (Mobile Suit Gundam Wing) เป็นแอนิเมชันทางโทรทัศน์ ออกอากาศครั้งแรกเมื่อวันที่ 7 เมษายน พ.ศ. 2538 ถึง 29 มีนาคม พ.ศ. 2539 ทางสถานีโทรทัศน์ทีวีอาซาฮิ มีจำนวนตอนทั้งหมด 49 ตอน ในประเทศไทยเคยแพร่ภาพทางสถานีโทรทัศน์ ช่อง 9 อ.ส.ม.ท. และ ยูบีซีคิดส์ ช่อง 26 (ปัจจุบันคือ ยูบีซีสปาร์ค ช่อง 28) ของสถานีเคเบิลโทรทัศน์ ยูบีซี โดยในอดีตบริษัท ไทก้า เป็นผู้ถือลิขสิทธิ์และจำหน่ายเฉพาะในรูปแบบของ วีซีดี โดยในปัจจุบันลิขสิทธิ์ได้อยู่กับทาง เด็กซ์ และจำหน่ายในรูปแบบของ วีซีดี และ ดีวีดี อีกรอบโดยยังคงใช้เสียงพากย์ของทาง ไทก้า เหมือนเดิม
พล็อตเรื่อง
เนื้อเรื่องกล่าวถึงเหตุการณ์ในปี After Colony 195, เด็กหนุ่มห้าคนที่ถูกเลือกโดยนักวิทยาศาสตร์ห้าคนจากโคโลนี่ที่ต่างกัน พร้อมด้วยหุ่นยนต์รบที่ทรงประสิทธิภาพได้แก่ วิงกันดั้ม, กันดั้มเดธไซธ์, กันดั้มเฮฟวี่อาร์ม, กันดั้มแซนด์ร็อก, เฉียนหลงกันดั้ม ถูกส่งมายังโลกด้วยการอำพรางเป็นดาวตกในปฏิบัติการ Operation Meteor เพื่อกำจัด Organization of Zodiac (OZ) โดยที่เด็กหนุ่มทั้งห้าบังเอิญเจอกันบนโลกโดยที่ไม่มีใครเคยรู้จักกันมาก่อน ทั้งห้าต้องทำงานรวมกันเพื่อกำจัด OZ เพื่อนำสันติภาพมาสู่ชาวโคโลนี่ โดยภายหลังจากกันดั้มทั้งห้าถูกส่งมายังโลกได้ไม่นาน OZ ได้เริ่มปฏิวัติยึดอำนาจจากสหพันธ์โลกโดยการให้คนจากหน่วย Special Mobile Suit (SMS) แทรกซึมเข้าไปในสหพันธ์โลกและกระจายข่าวลวงให้แก่นักบินกันดั้มว่าผู้นำระดับสูงของ OZ จะมารวมตัวกันประชุมที่ฐานทัพนิวเอ็ดเวิร์ด โดยแท้จริงแล้วผู้ที่มาประชุมไม่ใช่ผู้นำระดับสูงของ OZ แต่เป็นผู้นำกลุ่มใฝ่สันติจากสหพันธ์โลก โดยฮีโร่ ยุย หนึ่งในนักบินกันดั้มได้สังหารจอมพลโนเวนต้า ผู้นำสูงสุดของสหพันธ์โลกลงเพราะความเข้าใจผิด ส่งผลให้สงครามครั้งใหญ่ปะทุขึ้น
นักบินกันดั้มจากโคโลนี่
ฮีโร่ ยุย เป็นคนเคร่งขรึมและดูซีเรียสที่สุดในกลุ่ม ชื่อจริงไม่ปรากฏ ฮีโร่ ยุย เป็นชื่อของผู้นำโคโลนี่ที่เสียชีวิตไปแล้ว ฮีโร่เริ่มฝึกการฆ่า การขับโมบิลสูท การรบ ระเบิด เครื่องกลต่างๆตั้งแต่เด็ก เขาถูกเลี้ยงดูค่อนข้างกดดัน ไม่ได้รับความเห็นใจจากคนภายนอก เขาแข็งข้อต่อสหพันธ์ กับศัตรูแล้วเขาเป็นคนเลือดเย็นมากทำอะไรไม่คำนึงถึงชีวิตของตนเอง ใช้ชีวิตเป็นเดิมพันกับภารกิจ แต่ภายใต้ใบหน้าอันเย็นชา ย่อมแฝงด้วยจิตใจอันอบอุ่นเสมอ จนเมื่อเขาได้พบรีลีน่า เขาก็ได้ค้นพบตัวเอง นี่คือก้าวแรกที่กำลังจะเกิดขึ้นในความเป็นมนุษย์ของเขา ซึ่งในส่วนของ OVA กันดั้มวิง Endless waltz นั้นเผยให้เห็นถึงอดีตของ ฮีโร่ ยุย ว่าเป็นคนอ่อนโยนในอดีต แต่ถูกปลูกฝังให้กลายเป็นคนเย็นชาในที่สุด ดังที่ ด็อกเตอร์ J กล่าวเอาไว้ ในช่วงต้นเรื่อง
ดูโอ แมกซ์เวลล์ เขาเป็นหนึ่งในห้านักบินกันดั้ม เป็นคนร่าเริงที่สุดในกลุ่ม เป็นคนสนุกสนาน ยึดมั่นในมิตรภาพ ตั้งแต่ครั้งแรกที่พบฮีโร่ ฉายาของเขาคือ Shinigami หรือ God of Death (ยมทูต) ชีวิตวัยเด็ก เขาเป็นเด็กกำพร้า เนื่องจากสงคราม โบสถ์แมกซ์เวลล์คือสถานที่ที่เลี้ยงดูเขา เขาไม่เชื่อในพระเจ้า แต่กลับเชื่อในเทพแห่งความตาย และแล้วสงครามก็ทำให้ผู้ที่ใกล้ชิดเขาต่างล้มตาย เขาจึงขับโมบิลสูทออกต่อสู้ตั้งแต่ครั้งนั้น เขาเชื่อมั่นในพวกพ้องของเขา เข้ากับทุกคนได้ดี และมีความพยายามสูง เพื่อไปให้ถึงความฝันและอนาคตที่ตั้งไว้
โทรวา บาร์ตัน โทรวา บาร์ตัน เป็นชื่อปลอมที่เอามาจากผู้ตายซึ่งเป็นน้องชายของภรรยาของเทรซ คุชรีนาด้าในช่วงก่อน Operation Meteor ส่วนชื่อจริงๆนั้น ไม่ปรากฏ มีนิสัยเป็นคนเงียบๆเฉยชา แต่รักเพื่อน เป็นคนลึกลับที่สุดในกลุ่ม เขาพรัดพรากจากครอบครัวตั้งแต่เด็กๆ เขาถูกฝึกให้เป็นทหาร เขาต้องพบเจอเรื่องราวร้ายๆมากมาย ภายในใจเขาเป็นคนอ่อนโยน ใจดีต่อผู้อื่นเสมอ เป็นคนใจอ่อน แววตาเขาดูเศร้า ราวกับจะสะท้อนให้เห็นความว่างเปล่าในจิตใจ เขาไม่มีที่ๆจะไป จนถึงวันที่เขาได้ใช้ชื่อ โทรวา บาร์ตัน เขาจึงเริ่มกำหนดชีวิตของตนเอง เขาได้พบกับเพื่อนๆทำให้เขาสดใสขึ้นมาก เขาอาศัยอยู่กับคณะละครสัตว์ เสมือนเขาได้ครอบครัวที่อบอุ่นกลับคืนมา แต่จะมีใครรู้บ้างว่า ภายใต้รอยยิ้มที่เขาจงใจให้เห็น จะแฝงไปด้วยความเศร้ามากมายเพียงใด
ควอเตอร์ ราบาร์บา วินเนอร์ เป็นคนใจดี มีจิตใจอ่อนโยนมาก รับรู้จิตใจของผู้อื่นได้ เขาเป็นทายาทตระกูลวินเนอร์ มีพี่สาว 29 คน ส่วนแม่เสียชีวิตหลังจากคลอดเขา เขาเลือกทางชีวิตของเขาเอง แม้ว่าพ่อจะคัดค้านเขาก็ไม่ฟัง เขาเป็นคนรอบคอบ มีความเป็นผู้นำที่ดี เพราะได้รับความไว้วางใจจากฮีโร่
กลุ่ม Organization of Zodiac (OZ)
เทรซ คุชรีนาด้า ผู้นำของ OZ มีทหารคู่ใจ คือ เลดี้ อัน เป็นคนที่มองว่า สงครามเป็นสิ่งสวยงาม แต่ภายหลังจากมี โมบิลดอล เขาก็คิดว่า การทำสงครามเป็นการสนองความสนุกของกลุ่มคนที่มีอำนาจเท่านั้น เทรซ นิยมชมชอบทหารที่มีความสามารถ มีเพื่อนสนิท คือ เซคส์ เมอร์คิส ต่อมา เซคส์ เมอร์คิส ประกาศว่า เขาคือ มิเลียร์โด พีซคราฟต์ และตั้งตนเป็นผู้นำของชาวโคโลนี่ เทรซก็ตั้งต้นเป็นผู้นำโลก ทำให้ทั้งสองต้องสู้รบกัน ภายหลัง เทรซได้สู้กับอู๋เฟย และถูกอู๋เฟยฆ่าตาย
เซคส์ เมอร์คิส นักบินมือหนึ่งของ OZ มีฉายา "บารอนสายฟ้า" และ "เคานต์สายฟ้า" มักใส่หน้ากากเพื่อปกปิดใบหน้าของตน แท้จริงแล้วคือทายาทตระกูลพีซคราฟต์ มิลเลียร์โด พีซคราฟต์ แห่งอาณาจักรแซงค์ ที่ถือหลักการเรื่องสันติภาพที่ไม่ต้องใช้อาวุธ มีน้องสาวคือ รีลีน่า พีซคราฟต์ มีทหารคู่ใจ คือ ลูเครเซีย นอยน์
โทรวา บาร์ตัน และ ดูโอ แม็กซ์เวล ต่างเป็นตัวละครต้นแบบทรงผม ในรูปแบบเดียวกันกับ หยาง และ หยุน ซึ่งเป็นสองพี่น้องจอมวรยุทธ์ที่ปรากฏตัวในเกมซีรีส์ สตรีทไฟท์เตอร์
ชื่อของตัวละคร
ชื่อของตัวละครเกือบทั้งหมดในกัมดั้มวิงนั้นมาจากชื่อของตัวเลขในภาษาต่างๆ จาก Gundam W episode zero โทรว่าเกิดที่โลก แต่เป็นตัวแทนจากอาณานิคมแอล 3 ในการนำกันดั้มลงสู่โลกภายใต้ภารกิจที่ชื่อว่า Operation meteor ชื่อจริงคือ Triton Bloom เป็นน้องชายคนเดียวของ Catherine Bloom (เหมือนโชคชะตาเล่นตลกที่พวกเขาพบกันที่โรงละครสัตว์ หลังจากที่พลัดพรากกันสิบกว่าปี) เขามีสัญชาติเยอรมัน
การประมาณราคา
การประมาณราคา ในงานก่อสร้าง คือการจัดทำเอกสารประเมินราคาก่อสร้าง ราคาการจัดหาวัสดุทรัพยากรในการผลิตหรือราคาค่าบริการ เป็นการวิเคราะห์ การให้ความเห็น การพยากรณ์ หรือการคาดหมายล่วงหน้า การประมาณราคาเป็นส่วนหนึ่งของการบริหารโครงการ
แนวทางการประมาณราคาสำหรับงานราชการ
ราคากลาง คือ ราคามาตรฐานที่ใกล้เคียงความจริงซึ่งสามารถก่อสร้างหรือจัดหาได้จริง และใช้เป็นฐานสำหรับเปรียบเทียบราคาที่ผู้เข้าประกวดราคายื่นเสนอ
ความแตกต่างของต้นทุน (Cost) และราคา (Price)
ต้นทุน หมายถึง ผลรวมของทรัพยากรที่จะต้องใช้เพื่อการผลิตและนำผลิตภัณฑ์นั้นออกจำหน่ายหรือใช้ประโยชน์
ราคา หมายถึง มูลค่าที่จะนำไปใช้ในลักษณะของการตลาด ราคาอาจจะเท่ากับต้นทุนหรือราคาอาจจะถูกปรับปรุงให้ตรงกับความต้องการของตลาด ราคาเป็นคุณค่าที่ผู้ทำผลิตภัณฑ์เป็นผู้กำหนด และปรกติราคาจะสูงกว่าต้นทุนการผลิตและการจำหน่าย โดยมีการบวกกำไรที่คาดหวังเข้าไปในราคานั้นแล้ว
การประมาณต้นทุน
การประมาณ หมายถึง การวิเคราะห์ การให้ความเห็น การพยากรณ์ หรือการคาดหมายล่วงหน้า ดังนั้นการประมาณต้นทุนจึงเป็นการวิเคราะห์ หรือการให้ความเห็นเกี่ยวกับค่าใช้จ่ายที่คาดว่าจะเกิดขึ้นในกระบวนการทำงานหรือกระบวนการผลิต ซึ่งอาจเป็นการทำผลิตภัณฑ์ การจัดทำโครงการ หรือการผลิตงานบริการ
การประมาณ (คำนาม) หมายถึง การประเมินค่าแบบให้ออกมาในรูปของค่าใช้จ่าย หรือให้เป็นจำนวนหรือเป็นมูลค่า
การประมาณ (กริยา) หมายถึงประเมินค่า กำหนดค่า หรือตีราคา
การประมาณ เป็นศิลปะของการประมาณการเกี่ยวกับคุณค่าหรือค่าใช้จ่ายที่อาจเป็นไปได้ โดยอาศัยข้อมูลที่สามารถจะหาได้ในขณะนั้น ขอบเขตงานประมาณยังรวมถึงการสะสมข้อมูล การจัดทำรายงานเกี่ยวกับค่าใช้จ่าย และยังครอบคลุมถึงการกำหนดมาตรฐานเกี่ยวกับชั่วโมงแรงงานและค่าวัตถุ
Back up Sheets
Back up Sheets คือ กระดาษคำนวณแสดงที่มา ของปริมาณวัสดุ หรือต้นทุนต่อหน่วยของงานแต่ละประเภท Back up Sheets ที่ดี ควรมีความละเอียด ชัดเจน และแสดงแหล่งที่มาของข้อมูล
แบบฟอร์มที่ใช้ในการประมาณราคา
จากเอกสารของกรมโยธาธิการและผังเมือง มีดังนี้
Factor F
Factor F คือ ค่าตัวเลขซึ่งกำหนดขึ้นตามมติคณะกรรมการควบคุมราคากลาง (ปรับปรุงล่าสุดเมื่อวันที่ 4 เมษายน 2554) ใช้คูณราคาต่อหน่วยของต้นทุน (Unit Cost) ออกมาเป็น ราคาค่างานของโครงการ Factor F ประกอบด้วย ค่าอำนวยการ ดอกเบี้ย กำไร และภาษี แบ่งออกเป็น 3 ประเภท ได้แก่ งานทาง งานอาคาร และ งานสะพานและท่อเหลี่ยม
ค่า K
ค่า “K” หรือ ESCALATION FACTOR คือ ตัวเลขดัชนีที่ใช้วัดการเปลี่ยนแปลงของค่างาน ณ ระยะเวลาที่ผู้รับเหมาก่อสร้างเปิดซองประกวดราคาได้ เปรียบเทียบกับระยะเวลาที่ส่งงานในแต่ละงวด โดยมีเงื่อนไขสำคัญ ดังนี้
ค่า K ประกอบด้วยตัวแปรต่าง ๆ ดังนี้
ความละเอียดถูกต้องในการประมาณราคา
ประเภทและความละเอียดถูกต้องในการประมาณราคา
เครื่องอิสริยยศลำดับสหไมตรี
เครื่องอิสริยยศลำดับสหไมตรี (គ្រឿងឥស្សរិយយសលំដាប់សហមេត្រី เคฺรืองอิสฺสริยยสลํฎาบ่สหเมตฺรี) เป็นชื่อของตระกูลเครื่องราชอิสริยาภรณ์ซึ่งมอบโดยรัฐบาลแห่งพระราชอาณาจักรกัมพูชา สถาปนาขึ้นเมื่อวันที่ 9 พฤศจิกายน ค.ศ. 1948 โดยแบ่งลำดับเกียรติเป็น 3 ชั้น ต่อมาได้ขยายลำดับเกียรติขึ้นเป็น 5 ชั้น เมื่อวันที่ 23 สิงหาคม ค.ศ. 1956 การมอบเครื่องราชอิสริยาภรณ์ตระกูลนี้ได้ระงับไปในสมัยการปกครองของเขมรแดง ก่อนจะมีการฟื้นฟูการมอบอีกครั้ง ตามพระราชกฤษฎีกา เลขที่ 1095/01 ลงวันที่ 5 ตุลาคม ค.ศ. 1995 เครื่องราชอิสริยาภรณ์ตระกูลนี้มอบเป็นเครื่องหมายแห่งมิตรภาพแก่ชาวต่างชาติผู้มีความชอบดีเด่นต่อพระมหากษัตริย์และประชาชนแห่งราชอาณาจักรกัมพูชา โดยเฉพาะอย่างยิ่งในด้านการเสริมสร้างความสัมพันธ์ระหว่างประเทศหรือด้านการทูต
กีฬาสกีลีลาในโอลิมปิกเยาวชนฤดูหนาว 2020 – ประเภทบุคคลชาย สโลปสไตล์
กีฬาสกีลีลาในโอลิมปิกเยาวชนฤดูหนาว 2020 ประเภทบุคคลชาย สโลปสไตล์ เป็นการแข่งขันกีฬาสกีลีลาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสกีลีลาครั้งนี้มีนักกีฬาเข้าร่วมแข่งขัน 26 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ Kiernan Fagan นักกีฬาจากสหรัฐ
ระบบลีกฟุตบอลอังกฤษ
ในแต่ละลีกจะมีระบบการเลื่อนชั้นและตกชั้นที่เชื่อมโยงในอันดับที่ติดกัน โดยทีมที่ประสบความสำเร็จจะเลื่อนชั้นขึ้นไปในอันดับเหนือขึ้นไป และทีมที่ได้อันดับล่างของตารางในแต่ละฤดูกาลจะตกชั้นลงไปเล่นในลีกชั้นล่างถัดไป ซึ่งในทางทฤษฏีแล้วทีมสมัครเล่นสามารถไต่อันดับขึ้นจากลีกล่างสุดและสามารถเป็นแชมป์พรีเมียร์ลีกได้ แต่ในความเป็นจริงการเลื่อนชั้นในแต่ละลีกจะมีระบบที่แตกต่างกันไป ทั้งในจำนวนทีมที่เลื่อนชั้น เงื่อนไขในการเลื่อนชั้น ความพร้อมของทีม และความพร้อมในการเงินของทีมนั้น ในปัจจุบันนอกจากทีมใน 5 อันดับบนแล้ว จะมีการแข่งขันในลักษณะระดับที่เท่าเทียมกันในหลายลีก แบ่งตามภูมิภาค และในแต่ละลีกก็จะมีแบ่งย่อยออกเป็นหลายดิวิชัน ซึ่งในลีกระดับล่างจะมีหลายลีกที่จัดขึ้นโดยไม่ได้เข้าร่วมกับสมาคมเช่นกัน
ประวัติ
ในแต่ละลีก จะมีชื่ออย่างเป็นทางการ และในลีกระดับสูงจะมีชื่อของผู้สนับสนุนกำกับ โดยในระดับชั้นตั้งแต่ระดับ 5 ลงไป จะเรียกว่า "สเตป" หรือ นอกลีก โดยในระดับ 5 จะถูกเรียกว่า "สเตป 1" และระดับ 6 ถูกเรียกว่า "สเตป 2" และต่อเนื่องไปตามลำดับ
ในแต่ละลีกจะมีระบบการเลื่อนชั้นและตกชั้นที่เชื่อมโยงในอันดับที่ติดกัน โดยทีมที่ประสบความสำเร็จจะเลื่อนชั้นขึ้นไปในอันดับเหนือขึ้นไป และทีมที่ได้อันดับล่างของตารางในแต่ละฤดูกาลจะตกชั้นลงไปเล่นในลีกชั้นล่างถัดไป ซึ่งในทางทฤษฏีแล้วทีมสมัครเล่นสามารถไต่อันดับขึ้นจากลีกล่างสุดและสามารถเป็นแชมป์พรีเมียร์ลีกได้ แต่ในความเป็นจริงการเลื่อนชั้นในแต่ละลีกจะมีระบบที่แตกต่างกันไป ทั้งในจำนวนทีมที่เลื่อนชั้น เงื่อนไขในการเลื่อนชั้น ความพร้อมของทีม และความพร้อมในการเงินของทีมนั้น ในปัจจุบันนอกจากทีมใน 5 อันดับบนแล้ว จะมีการแข่งขันในลักษณะระดับที่เท่าเทียมกันในหลายลีก แบ่งตามภูมิภาค และในแต่ละลีกก็จะมีแบ่งย่อยออกเป็นหลายดิวิชัน ซึ่งในลีกระดับล่างจะมีหลายลีกที่จัดขึ้นโดยไม่ได้เข้าร่วมกับสมาคมเช่นกัน
ยอดยุทธจักรมังกรฟ้า
ยอดยุทธจักรมังกรฟ้า (天龍訣; Dragon Strikes) เป็นละครโทรทัศน์ ออกอากาศครั้งแรกที่ ฮ่องกง โดยสถานีโทรทัศน์ ATV วันที่ 1 ตุลาคม พ.ศ. 2522 ถึง 22 ธันวาคม พ.ศ. 2522 จากบทประพันธ์ของอึ้งเอ็ง ภาคต่อของกระบี่ไร้เทียมทาน นำแสดงโดย ว่านจือเหลียง ไป่เปียว หวีอันอัน บรู๊ชเหลียง และกู้กวนจง
ฉายในเมืองไทย ราวๆ พ.ศ. 2523 สิ่งที่เพิ่มเติมขึ้นมาจากภาคแรกคือมีเรื่องของราชสำนักเข้ามาเกี่ยว ข้องมีตัวละครใหม่ๆ วิชาใหม่ๆ สำนักต่างๆ เกิดขึ้นมากมาย การดำเนินเรื่องฉับไว มีเรื่องของความรักตัวละครต่างๆ มาคลายเนื้อหาของละคร อีกจุดเด่นหนึ่งคือภาคนี้เน้นเรื่องอาวุธประจำกายของแต่ละคนมีชื่อและลักษณะเฉพาะแตกต่างกัน
ฉากต่อสู้แม้จะไม่ทันสมัยแบบยุค 2010 แต่ออกแบบมาอย่างดีแม้เกินกว่าครึ่งจะให้ตัวแสดงแทน แต่หลายฉากตัวละครก็ต้องแสดงฉากต่อสู้เองทำให้เห็นว่ามีการเตรียมความพร้อมมาอย่างดี เช่นฮุ้นปวยเอี๊ยง เจ้าหนู และเท้งฮง การไม่มีเทคนิคพิเศษแบบนี้ก็ให้ความรู้สึกสมจริงเป็นธรรมชาติ กระบวนท่าสวยงาม เป็นฉากต่อเนื่อง แตกต่างจากสมัยใหม่ที่ส่วนใหญ่ใช้เทคนิคพิเศษ และถ่ายแค่ช่วงสั้นๆนำมาตัดต่อกัน การจี้สกัดจุดต่างๆ ก็เรียกได้ว่าเป็นเรื่องแรกๆ ที่นำมาใช้ ละครจีนกำลังภายในในยุคนั้นมีจุดเด่นคือเนื้อหาที่เข้มข้น แสดงให้เห็นสัจธรรม และแทรกปรัชญาไว้เสมอ เช่นเหนือฟ้าย่อมมีฟ้า ผู้มีชื่อเสียงหรือขุนนางใช่ว่าจะมีแต่ความสุข ลาภยศสรรเสริญเป็นเพียงภาพลวงตา อยู่ใกล้ฮ่องเต้เหมือนอยู่ใกล้เสือ ความรักบังคับกันไม่ได้ คนเก่งไม่ได้อยู่ค้ำฟ้าเสมอไป คนเราดูที่ภายนอกไม่อาจบอกได้ถึงจิตใจ วาสนาแข่งกันไม่ได้ ชะตาฟ้าลิขิต นอกจากนี้ยอดยุทธจักรมังกรฟ้ายังมีเพลงประกอบที่ไพเราะมาก ทั้งเพลงช้า และเพลงเร็ว
เรื่องย่อ
เนื้อเรื่องนั้นต่อจากกระบี่ไร้เทียมทานก็คือ หลังจากสังหารต๊กโกวบ้อเต็กเจ้าสำนักบ้อเต็กฝ่ายอธรรม และขับไล่เจ้าหญิงอนัตตาเจ้าของวิชาฝ่ามือไอเย็นปรมัตกลับดินแดนทางเหนือไปได้ทำให้ยุทธภพกลับมาสงบอีกครั้ง
ฮุ้นปวยเอี๊ยง ที่เป็นคนรักสันโดษเกิดความเบื่อหน่ายยุทธภพ ทั้งยังมิอาจทำใจกับความรักอันแสนเศร้ากับต๊กโกวหง ประกอบกับอาการบอบช้ำภายในอย่างร้ายแรงที่เป็นผลจากฝ่ามือลมปราณมรณะขั้นที่ 9ของต๊กโกวบ้อเต็ก จึงเร้นกายเพื่อรักษาตัวตัดขาดจากยุทธภพแต่นั้นมา
แต่การปรากฏกายของ เฒ่าอมตะ เจ้าสำนักแห่งพรรคบัวขาว เพื่อประลองยุทธกับชิมเซ็งไต้ซือ ทำให้ฮุ้นปวยเอี๊ยงต้องเข้ามาเกี่ยวข้องด้วยอย่างหลีกเลี่ยงไม่ได้ หลังชิมเซ้งไต้ซือเกิดความอ่อนแอในจิตใจ ทำให้วิชาร่างอรหันต์ไม่สามารถต้านทาน พลังของพิณ 7 สังหารได้แหลกสลายกลายเป็นผงไป ฮุ้นปวยเอี๊ยง ทั้งที่ยังมีอาการบาดเจ็บ ต้องรับมือกับพิณ 7 สังหารของเจ้าสำนักบัวขาว แต่ก็สามารถเอาชนะได้จนเจ้าสำนักบัวขาวบอบช้ำภายในจากการต่อสู้ตาย ก่อนตายได้มอบหยกบัวเขียวสัญลักษณ์หัวหน้าพรรคบัวขาวให้แก่ฉื้อเท้งฮง และฝากฝังให้ช่วยกำหราบผู้คุมกฎแห่งพรรคบัวขาว มารฟ้า มารคน มารดิน ที่คิดตั้งตัวเป็นฝ่ายอธรรม
ตัวละครสำคัญ
ฮุ้นปวยเอี๊ยง (นำแสดงโดย กู้กวนจง) ยอดฝีมืออันดับ 1 แห่งยุทธภพ วิชาไหมฟ้าของเขาไร้คู่เปรียบ เป็นจอมยุทธระดับตำนาน เรียกได้ว่าไร้พ่าย ทุกครั้งที่มีเหตุการณ์วุ่นวายในยุทธภพการปรากฏตัวของเขาทำให้ทุกอย่างคลี่คลายได้เสมอ เป็นคนมีคุณธรรมยึดคติว่าธรรมย่อมชนะอธรรม เป็นศิษย์เอกสำนักบู๊ตึ๊ง อดีตเจ้าสำนักฯ นักพรตแชซ้งเป็นบิดาของเขา แม้จะยิ่งใหญ่เพียงใดแต่ก็ไม่เคยสมหวังในความรัก
ฉื้อเท้งฮง (นำแสดงโดย ไป่เปียว) อันเล่ออ๋อง หรือ อ๋องเจ้าสำราญแห่งเมืองหลวง มีเชื้อสายกษัตริย์ เป็นศิษย์เอกซินแสเจงตั่วเจ้าสำนักคุนลุ้น ฝีมือสูงส่ง ฉื้อเท้งฮงเป็นคนรักอิสระ มีคุณธรรม อ่อนน้อมถ่อมตน และจงรักภักดีต่อราชวงศ์หมิงอย่างมาก เป็นผู้นำในการปราบกบฏ เล้าเก้ง(พระพันปี)
โป่วเฮียงกุน (นำแสดงโดย หวีอันอัน) จอมยุทธแพทย์สาวแสนสวย เป็นคนเขาสุขสันต์น้องสาวแท้ๆ ของโป่วเง็กจือ แต่รักความยุติธรรม มีจิตใจงดงามเหมือนหน้าตา ปลายภาคที่แล้ว (กระบี่ไร้เทียมทาน) ได้รับตำราแพทย์จากเฒ่ามังกรสมุทร ทำให้ฝีมือด้านการแพทย์ยอดเยี่ยมหาตัวจับได้ยาก เป็นกำลังสนับสนุนอยู่เบื้องหลังศึกใหญ่ทุกครั้ง นางหลงรักฮุ้นปวยเอี๊ยง ด้วยจิตใจที่หนักแน่นมาตั้งแต่ภาคแรก
เจ้าหนู (นำแสดงโดยบรู๊ซเหลียง หรือ เหลียงซิ่วหลง) ชื่อจริงในเรื่องคือ ฟางเจิน เด็กกำพร้าที่ถูกโจรใต้เก็บมาเลี้ยงตั้งแต่ 3 ขวบ มีจิตใจดีงาม เป็นคนซื่อ ตรงไปตรงมา หัวไวเฉลียวฉลาด ช่วงแรกมีวิชายุทธพอตัวจากการฝึกสอนของโจรใต้ ได้รับความเอ็นดูจากจอมยุทธหลายๆคนช่วยสั่งสอนวิชา จนมีฝีมือสูง รักชอบพอกันกับ น่ำเก็งเม็งจู เป็นเพื่อนสนิทที่สุดกับเล็กตัน (เคยกลับมาเล่นเป็นจอมยุทธปริศนาผู้มีวิชาพลังคางคกกับโจวซิงฉือ เรื่อง Kung Fu Hustle) ตั้งแต่กลางเรื่องเป็นต้นไปมีบทบาทในการดำเนินเรื่องมาก
ฮ่องเต้เจี้ยเต็ก (นำแสดงโดย ว่านจือเหลียง) ฮ่องเต้รัชกาลปัจจุบันแห่งราชวงศ์ต้าหมิง ได้รับการช่วยเหลือจาก ฉื้อเท้งฮงหลายครั้ง ภายนอกดูเป็นคนเจ้าสำราญ แต่จิตใจคับแคบโหดเหี้ยมอำมหิต เจ้าเล่ห์เพทุบาย ชอบอิจฉาริษยาผู้อื่น หลงยึดติดกับอำนาจ เป็นคนมักมากในกาม ชอบหมกมุ่นอิสตรี เตียย้ง เป็นขันทีคนสนิทติดตามรับใช้ใกล้ชิดฮ้องเต้มานับสิบปี สมัยกบฏเล้าเก้งเคยช่วย หวางโส่วเหยินกับเท้งฮง แต่รักตัวกลัวตาย จึงยอมหักหลังหวางโส่วเหยินและเท้งฮงเพื่อเอาตัวรอด ตายด้วยฝีมือเท้งฮง องครักษ์เสื้อน้ำเงิน เกาเส้ง หลังร่วมปราบกบฏเล้าเก้งก็ติดตามคุ้มกันฮ้องเต้ตลอด เป็นคนซื่อสัตย์ จงรักภักดี มีคุณธรรม กล้าหาญ สมเป็นชายชาติ ทหาร มีฝีมือสูง ครั้งกบฏพรรคบัวขาว ข้อมูลจากการเป็นสายในวังของเขามีประโยชน์กับพวกของเท้งฮงมาก ท้ายเรื่องฮ่องเต้วางยาพิษเท้งฮง ตัวเขายอมดื่มเพื่อตายแทน องครักษ์เสื้อน้ำเงิน หันฟง หลังร่วมปราบกบฏเล้าเก้งก็ติดตามคุ้มกันฮ้องเต้ตลอด ฝีมือดี กล้าหาญ แต่เป็นคนชอบลาภยศสรรเสริญ ภายหลังแปรพักต์ ไปช่วยพรรคบัวขาว พ่ายแพ้ต่อฮุ้นปวยเอี๊ยง สูญสิ้นวิทยายุทธจึงปลิดชีพตัวเองตายอย่างอนาถ
เล้าเก้ง (นำแสดงโดย หวังเหว่ย) หรือ พระพันปี ขันทีชั่วคิดกบฏล้มล้างราชวงศ์ต้าหมิงยึดอำนาจจาก ฮ่องเต้เจียเต็กบังคับข่มขู้ให้ลงชื่อในราชโองการ เพื่อสังหารศัตรูของตน หนึ่งในนั้นคือคนตระกูลเล็กทั้งตระกูล สร้างความเคียดแค้นให้เล็กตัน เป็นอย่างมากถึงกับประกาศจะต้องฆ่าเล้าเก้งให้ได้ เล้าเก้งมีลูกน้องคนสนิท 4 คนคือ องครักษ์เสื้อทอง 2 คนคือ ชังเส้ง กับ ฮึงที่โฮ้ว องครักษ์เสื้อน้ำเงิน 2 คนคือ ฮ้วนฮู้ตง กับฮ้วนฮู้หงี เล้าเก้งเป็นตัวละครที่มีบทบาทมากในช่วงแรก องครักษ์เสื้อทอง ชังเส้ง เจ้าของวิชาหมัดเข็มเงิน และอาวุธลับเข็มเงิน 5พิษ ช่วยเหลือเล้งอ๋องก่อกบฏจนวาระสุดท้าย ถูกเล็กตันและเจ้าหนูสังหาร องครักษ์เสื้อทอง ฮึงทีโฮ้ว มีวิชากรงเล็บอินทรีเป็นที่เด็ด ภายหลังตายด้วยกระบี่ไส้ขาดของ เซียวเปียกลี้ องครักษ์เสื้อน้ำเงิน ฮ้วนฮู้ตง ฮ้วนฮู้หงี เป็นพี่น้องฝาแฝด นิสัยวู่วามอารมณ์ร้อน ใช้พู่กันเหล็กดำขาว เป็นวิชาประสานสังหารศัตรู ทั้งคู่ถูกสังหารโดย น่ำเก็งไท้กุง
หวางโส่วเหยิน ขุนนางตงฉินรับใช้มา 3 รัชกาลเป็นผู้มีความรู้ความสามารถ ซื่อสัตย์ จงรักภักดีต่อราชวงศ์ หลังกบฏเล้าเก้งได้คุมกำลังทหารนานกิง เป็นคนสำคัญในการปราบกบฏทั้ง 3 ครั้งร่วมกับเท้งฮง
กังปิง ขุนพลหนุ่มไฟแรง หลังเท้งฮงและเล็กตันปฏิเสธตำแหน่งขุนพล 5 ทัพ กังปิงจึงได้ตำแหน่งนี้ แต่ยังอ่อนด้วยประสบการณ์ มีส่วนร่วมในการปราบกบฏทั้ง 3 ครั้ง แต่ยึดติดในตำแหน่งเห็นแก่ลาภยศสรรเสริญ ไม่มีคุณธรรมแยกแยะถูกผิด มีส่วนร่วมและรู้เห็นในการสังหารเท้งฮง ของฮ่องเต้
เล็กตัน เป็นคนตระกูลเล็กคนสุดท้ายที่เหลืออยู่ เป็นหลานแม่ทัพห่วงทอง ซึ่งก่อนตายได้ฝาก ต๊กโกวหง ให้ช่วยดูแลเล็กตันด้วย นางจึงพาไปพบ อี่ชงที ซึ่งรับเขาเข้าเป็นศิษย์บู๊ตึ๊ง เคยได้รับการฝึกวิชาอสรพิษ จากโป่วเง็กจือ ซึ่งเป็นส่วนหนึ่งของวิชาต้องห้ามของบู๊ตึ๊ง งูกระเรียน 13 ท่า เป็นคนอาภัพในโชคชะตา ใช้กระบี่อสรพิษ ซื่อตรง รักความยุติธรรม ไม่มีเล่ห์เหลี่ยม
มารชมพู (นำแสดงโดย เหมียวเข่อซิ่ว) หรือต๊กโกวหงส์น้องสาวต่างมารดาของฮุ้นปวยเอี๊ยง บุตรสาวซิมเมี่ยงกุน ถูกเลี้ยงมาโดยต๊กโกวบ้อเต็ก จึงมีวิชาฝ่ายมาร มีฝีมือสูง นางมีบาดแผลในจิตใจที่มิอาจสมหวังในความรักกับ ฮุ้นปวยเอี๊ยงได้ หลังโดดหน้าผาในภาคแรกเพื่อหนีการจับเป็นตัวประกันของ ก้วงตงลิ้ว เธอถูกมารคนจับมาทำเป็นนักฆ่าที่ไม่มีความรู้สึกที่สมบูรณ์ที่สุด นิสัยมุทะลุ ก้าวร้าว เด็ดเดี่ยว กล้าหาญ แต่เอาแต่ใจ เพราะเป็นลูกสาวคนเดียวที่ถูกตามใจมาแต่เด็ก แต่จิตใจลึกๆ แล้วงดงาม มีความเมตตา
เซียวเปียกลี้ หรือคุณชายเซียวซาศิษย์เอกสำนักหัวซานและเป็นอาจารย์เจ้าหญิงจูแชเจี้ย เซียวซามีฝีมือสูงส่ง กระบี่ไส้ขาดของเขาเป็นที่เลื่องลือในยุทธภพ หลงรัก มู่หลาน บุตรสาวคนเดียวของซินแสเจงตั่วอย่างถอนตัวไม่ขึ้น แต่กลับไม่สมหวังเพราะซินแสเจงตั่วไม่เห็นด้วย เป็นคนมีคุณธรรม ซื่อสัตย์ ตรงไปตรงมา ภายหลังแพ้การประลองที่สวนดอกไม้ ก็ถอนตัวจากยุทธภพ ปรากฏตัวอีกครั้งเพื่อช่วย จูแชเจี้ย ที่โดนโทษประหารจากการกบฏของพ่อ สุดท้ายได้อยู่กับ มู่หลานอย่างมีความสุขระยะสั้นๆฉันท์เพื่อนสนิท และถูกสังหารโดยมารชมพูขณะเข้าปกป้องชีวิต มู่หลานนั่นเอง
ซินแส้เจงตั่ว เจ้าสำนักคุนลุ้น 1 ใน 6 สำนักใหญ่ เป็นอาจารย์ฉื้อเท้งฮงและเป็นบิดามู่หลาน ปรากฏตัวตั้งแต่ภาคแรกครั้ง 6 สำนักใหญ่ ขับไล่เจ้าหญิงอนัตตา เคยปะทะกับ มารร้ายอย่าง ต๊กโกวบ้อเต็กมาแล้ว เป็นคนดี ยึดมั่นในคุณธรรม ซื่อสัตย์ แต่ก็ยังมีสัยใจร้อน ด้านฝีมือจัดได้ว่าเป็นสุดยอดแห่งยุทธภพคนหนึ่ง ช่วงกลางเรื่องถูกลอบสังหารโดย 4 นักฆ่าบุปผา และมารชมพูเพื่อป้ายความผิดให้เล็กตัน
โจรใต้ หรือจอมโจรแดนใต้เป็นผู้เก็บเจ้าหนูมาเลี้ยงและฝึกวิชาให้ เป็นทั้งอาจารย์และพ่อเจ้าหนู ปรกติจะนำเจ้าหนูออกแสดงปาหี่ หาเลี้ยงชีพ แต่แท้จริงแล้วเขาคือรองหัวหน้าพรรคบัวขาว เป็นน้องชายของเฒ่าอมตะ ประมุขพรรคบัวขาว แต่ขัดแย้งกันทำให้แยกตัวออกมา เท้งฮงรู้ความจริงนี้จีงมอบหยกบัวเขียวสัญลักษณ์หัวหน้าพรรคบัวขาวให้ เพราะเป็นคนพรรคบัวขาวทำให้วิชาที่ฝึกให้เจ้าหนูเป็นวิชาพรรคบัวขาว เจ้าหนูจึงเป็นคนเดียวที่สามารถใช้พิณ 7 สังหารได้ในตอนท้ายเรื่อง โจรใต้พลังวิชาเรียกได้ว่าเยี่ยม ส่วนพลังตัวเบาจัดได้ว่าสุดยอด ถือได้ว่าเป็นคนดีมีคุณธรรมคนหนึ่ง แต่ต้องมาตายด้วยฝีมือ น่ำเก็งไท้กุง ขณะสืบเรื่องของตระกูลน่ำเก็งนั่นเอง
เฒ่าวานร แห่งเขาลูกท้อ ผู้สำเร็จวิชาหงอคงอันร้ายกาจ มีเพียงแค่วิชามังกร 9 ท่าแห่งคุนลุ้น และวิชาไหมฟ้าแห่งบู๊ตี๊งเท่านั้นจะเอาชนะได้ แต่เพราะฝึกวิชามากเกินไป ทำให้เป็นคนค่อนข้างเพี้ยน ชอบคนดีมีฝีมือ เคยทะลวงจุดลมปราณสำคัญและถ่ายทอดพลังภายในถึง10ปีให้เท้งฮงทั้งที่ไม่ใช่ศิษย์ตนเอง แม้ภายนอกจะดูประหลาด แต่จริงๆแล้ว เป็นคนมีจิตใจที่ดีมีเมตตา เห็นได้ว่าเขาเสียสละชีวิตตนเองเพื่อช่วยเด็กจากระเบิด ของพรรคบัวขาว
3 จอมมารพรรคบัวขาว เดิมเป็นผู้คุ้มกฎแห่งพรรคบัวขาว แต่ต้องการครอบครองยุทธภพ หลังเฒ่าอมตะตายจึงตั้งตนเป็นหัวหน้าพรรค เป็นฝ่ายมารเต็มตัว เข้าวังได้โดยลามะทะเลฟ้าช่วยเหลือ ทำให้เข้าบงการฮ่องเต้ จนเกือบครอบครองแผ่นดินและยุทธภพได้ ทั้ง 3 เคยร่วมมือกับมารชมพูประมือกับฮุ้นปวยเอี๊ยงพร้อมกัน ก็ยังไม่สามารถเอาชนะปวยเอี๊ยงได้ มารคน ร้ายกาจที่สุดใน 3 จอมมาร ถูกยกให้เป็นหัวหน้า เป็นคนฉลาด เจ้าเล่ห์เพทุบาย โหดเหี้ยม ไร้คุณธรรม ฝืมือร้ายกาจ เชี่ยวชาญการปรุงโอสถ วางแผนลอบเข้าตระกูลน่ำเก็งเพื่อหลอกใช้คน ความรู้ ชื่อเสียง ความมั่งคั่งของตระกูลน่ำเก็ง อดทนรอ18ปีเพื่อให้บรรลุแผน สำเร็จวิชามารปีศาจผมขาว แห่งศาสตร์มืด เป็นคนวางอุบายจนสังหารฮุ้นปวยเอี๊ยงได้สำเร็จ มารฟ้า มารดิน ลักลอบฝึกวิชามารขณะหัวหน้าพรรคบัวขาวคนก่อนกักตน เนื่องจากเป็นวิชามารจึงต้องสังเวยด้วยชีวิตเด็กมากมายเพื่อให้สำเร็จวิชามารกระดูกขาว วิชานี้ทำให้อยู่ยงคงกระพันฟันแทงไม่เข้า และยังมีพลังฝ่ามือที่รุนแรง ยิ่งเมื่อใช้ประสานกันนับว่าเป็นวิชาที่ร้ายกาจแต่ทั้งคู่ก็ต้องมาสิ้นชื่อเมื่อมาเจอกับ วิชามังกรฟ้าของ ฉื้อเท้งฮง
ลามะทะเลฟ้า เป็นคนพรรคบัวขาว ที่แฝงตัวเข้าวังเพื่อหลอกใช้ฮ่องเต้ ให้ลุ่มหลงมัวเมาอิสตรี ใช้วิชาฝ่ามือทองคำ สามารถกำจัดยอดนินจาจากญี่ปุ่นได้อย่างง่ายดาย แต่ก็พ่ายแพ้ต่อวิชาไหมฟ้าของฮุ้นปวยเอี๊ยง ถูกพลังฝ่ามือฟาดจนเสียชีวิต
ภูตโคม 5 สี เป็นคนพรรคบัวขาว หักหลังหัวหน้าพรรคคนก่อน ร่วมมือกับจอมมารทั้ง 3 หวังครอบครองยุทธภพ เป็นกำลังสนับสนุนจอมมารทั้ง 3 ทำให้งานต่างๆของพรรคสำเร็จได้ด้วยดี ภูตโคมขาว แต่งชุดไว้ทุกข์ ใช้ไม้เขี่ยศพเป็นอาวุธ ถูกเท้งฮงสังหาร ภูตโคมเหลือง แต่งกายเหมือนพระ ใช้ดาบด้ามยาว ตายด้วยกระบี่ใบไผ่ของเจ้าหนูพร้อมกับภูตโคมน้ำเงินขณะเข้าชิงพิณ 7 สังหารจากเจ้าหนู ภูตโคมน้ำเงิน แต่งกายคล้ายนักปราชญ์ ใช้ฝ่ามือภูตผี ภูตโคมแดง แต่งกายคล้ายนางขนิกา ตายด้วยกระบี่ของน่ำเก็งเม่งจู ภูตโคมดำ เสมือนมือขวาของมารคน ลักลอบเข้าตระกูลน่ำเก็ง ในฐานะสะใภ้รอง ถูกเจ้าหนูปลิดชีพขณะจับฮ่องเต้เป็นตัวประกัน
ฤดูพายุไซโคลนมหาสมุทรอินเดียเหนือ พ.ศ. 2560
'''ฤดูพายุไซโคลนมหาสมุทรอินเดียเหนือ พ.ศ. 2560''' คือรอบของพายุหมุนเขตร้อน ที่มีการก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน